google/wiki40b huggingface dataset:
קירוב היקל

קירוב היקל (Hückel method) או שיטת אורביטלים מולקולריים של היקל (HMO), על שמו של אריך היקל (Erich Hückel) היא שיטת צירוף ליניארי של אורביטלים אטומיים לאורביטלים מולקולריים (LCAO MO) הבסיסית ביותר. שיטה זו מאפשרת חישוב אנרגיות של אורביטלים מולקולריים של קשר פאי במערכות פחממנים מצומדות, כגון אתילן (Ethylene), בנזן (Benzene) ובוטאדיאן (1,3-Butadiene). שיטה זו מהווה בסיס תאורטי לכלל היקל.
בהמשך, השיטה הורחבה למערכות מצומדות הטרואטומיות, למשל פירידין (Pyridine), פירול (Pyrrole) ופוראן (Furan)
.

אמנם, בכימיה הקוונטית קיימות שיטות חישוב מתקדמות הרבה יותר, אך חשיבות מודל היקל היא דידאקטית ותיאורו מופיע בספרי כימיה קוונטית כאחת מאבני הדרך לשיטות מתקדמות יותר.

פיתוח שיטת היקל

על פי עקרון הוריאציה אנרגיית מצב יסוד מקיימת את אי-השוויון הבא:
כאשר  היא פונקציית הוריאציה. כלומר, ערך תצפית סביב המילטוניאן של פונקציית וריאציה כלשהי יהיה תמיד חסם עליון לאנרגיית מצב יסוד.
בשיטת היקל נציב את:
בתור פונקציית הוריאציה ונחשב את אנרגיית הוריאציה:
 נדרשת להיות מנורמלת. כעת, ניתן לבצע מינימיזציה של , למשל, לפי המקדמים , כך שעבור כל  מתקבל:
וזה מוביל למערכת של  משואות סקולריות מהצורה:
במשואות אלה, אנרגיה  והמקדמים  הם הנעלמים. ביחס לווקטור המקדמים, זוהי מערכת משוואות הומוגנית וקיים פתרון לא טריויאלי אם ורק אם הדטרמיננטה מתאפסת, כלומר כאשר:
קיימים  ערכי , אשר מקיימים את המשוואה (שורשי המשוואה). הערך הקטן ביותר מקבוצת הפתרונות  זהו הקירוב הטוב ביותר לאנרגיית מצב היסוד במסגרת שיטת היקל. שאר הערכים של האנרגיות הם הערכה לאנרגיות מצבים המעוררים.
ניתן לקבוע את  על ידי קביעת וקטור המקדמים המתאימים .

תוצאות חישוב בשיטת היקל - בוטאדיאן

טיפול בשיטת היקל במולקולת בוטאדיאן: פונקציית הגל של אלקטרוני ה- היא צירוף ליניארי של ארבעה אורביטלים אטומיים  ומקדמי הצירוף הם .
המשוואה הסקולרית:
אשר מובילה ל-
כך שאנרגיות האורביטליות הן:
פרוקופיס פבלופולוס

קריירה אקדמית

פבלופולוס נולד וגדל בקלמטה. אביו היה מנהל בית ספר תיכון.
למד משפטים לתואר ראשון באוניברסיטת אתונה, ולאחר מכן למד לתואר שני ושלישי בבית הספר למשפטים באוניברסיטת פריז II: פנתאון - אסאס. התמחה במשפט בינלאומי פומבי, קיבל תואר דוקטור למשפטים ב-1977.
בשנים 1978 - 1979 שירת בצבא היווני. ב-1980 הצטרף לסגל בית הספר למשפטים של אוניברסיטת אתונה, שם קיבל משרת פרופסור מן המניין.

קריירה פוליטית

בשנת 1974, לאחר נפילת המשטר הצבאי ביוון, היה פבלופולוס מזכירו של נשיא יוון הראשון שנבחר, מיכאיל סטסינופולוס. לאחר מכן מילא תפקידים פוליטיים שונים, ובין השאר שימש כראש הלשכה המשפטית של הנשיא קונסטנדינוס קרמנליס ויועץ מדיני של מפלגת "הדמוקרטיה החדשה" בה היה פעיל.
בשנת 2000 נבחר לפרלמנט היווני מטעם מפלגתו, ומילא תפקידים פרלמנטריים שונים. במרץ 2004 מונה כשר הפנים בממשלתו של קוסטס קרמנליס, ומילא תפקיד זה עד ספטמבר 2009.
בפברואר 2015 הכריז ראש ממשלת יוון אלכסיס ציפראס כי פבלופולוס הוא המועמד לנשיאות שבו תתמוך מפלגת השלטון סיריזה. הוא נבחר לנשיאות על ידי הפרלמנט ב-18 בפברואר 2015, הושבע ב-13 במרץ והחליף את קרולוס פפוליאס.

מעורבותו בזירה הבינלאומית

בדצמבר 2015 נפגש פבלופולוס באתונה עם נשיא הרשות הפלסטינית, מחמוד עבאס, שפרש בפניו את חזון "שתי מדינות לשני עמים" והודה לו על תמיכת יוון בעם הפלסטיני. פבלופולוס אמר כי יוון תמשיך לפעול למציאת פתרון לסוגיה הפלסטינית, שיתאים לחוק הבינלאומי.
במרץ 2016 ביקר פבלופולוס בישראל, ובין השאר נפגש עם נשיא המדינה ראובן ריבלין וראש הממשלה בנימין נתניהו וביקר ביד ושם. בפגישותיו נדונו שיתופי פעולה בתחומי הביטחון והתיירות. בפגישותיו בישראל הדגיש פבלופולוס שאירופה חייבת להתמודד עם משבר הפליטים שמציפים אותה בדרכים הומניות, ולהתנגד לגזענות, לשנאת זרים ולאנטישמיות.
בספטמבר 2016 היה בין המשתתפים בהלוויית שמעון פרס.

חיים אישיים

פבלופולוס נשוי ואב לשתי בנות ובן.
קונספסיון (טוקומאן)

היסטוריה

העיר הוקמה ב-31 באוקטובר 1900.
ב-1931 התרחשה רעידת אדמה באזור שגרמה להרס של מספר מבנים.

כלכלה

קונספסיון היא המרכז הכלכלי של דרום טוקומאן. כלכלת העיר מתבססת על מסחר וחקלאות, הכוללת בין היתר גידול של הדרים, אבוקדו, אוכמניות, תפוחי אדמה ותותים.
יחסי נורווגיה–פינלנד

היסטוריה

היחסים בין המדינות כוננו בשנת 1917, לאחר שנורווגיה הכירה בעצמאותה של פינלנד. בראשית המאה ה-20 התעורר חשש בנורווגיה מפני הגירה פינית לאזור סטורפיורד, ומאידך, נורווגיה רצתה לספח את חלק מאזור לפלנד, אולם לא התעורר סכסוך בין המדינות. כיום, שתי המדינות חברות במועצה הנורדית ובמועצת מדינות הים הבלטי, והם חולקות גבול משותף לאורך 736 ק"מ.

יחסים דיפלומטיים

פינלנד מחזיקה בנורווגיה שגרירות באוסלו, ו-19 קונסוליות באולסונד, ברגן, בודה, דראמן, פארסונד, האלדן, האמאר, המרפסט, האוגסונד, הורטן, קירקנס, קריסטיאנסנד, קריסטיאנסונד, לרוויק, נרוויק, סארפסבור, סטוונגר, טרומסה, וואדסו. מאידך, נורווגיה מחזיקה בפינלנד שגרירות בהלסינקי, ו-11 קונסוליות כבוד בהאנקו, יובסקילה, קמי, קופיו, מרייהאמן, אואולו, יקובסטד, רובניימי, טמפרה, טורקו וואסה.
אבי בן זקן

ביוגרפיה

בן זקן נולד בקריית ים. בעשור הראשון של המאה ה-21 הוציא לאור שלושה אלבומים תחת השם 'אוויל הכפר'. בעשור השני של המאה ה-21 החל לצלם, לערוך ולביים קליפים. בשנת 2015, השלים לימודי תקשורת חזותית במרכז האקדמי לעיצוב ולחינוך ויצו חיפה, במסגרתם יצר את סרטו התיעודי הקצר 'ננסלבן'. בין הקליפים שביים ניתן למנות את 'כולנו נשתגע' (פאר טסי), 'תן למוזיקה לדבר' (סאבלימינל), 'קומי לכי' (דנה ברגר), 'תגידי מה קורה לך' (מאור אדרי), 'אומר דברים בשקט' (אורן ברזילי), 'ישראלה' (האולטראס), 'נגן' (שיר לוי), 'לפעמים' (אורי בן ארי) ו'השעות הקטנות' (ניב דמירל).
בן זקן עוסק גם בצילום סטילס, לרוב בנושאי טבע ואורבניות ישראלית בגישת ואבי-סאבי. משרד החוץ הישראלי רכש ממנו מאגר תמונות.
מייק גיבסון

מייקל (מייק) גיסבון (באנגלית: Michael Gibson; נולד ב-27 באוקטובר 1960) הוא שחקן כדורסל עבר אמריקאי. שיחק בליגת ה-NBA, ובהפועל גליל עליון בעת שזכתה באליפות המדינה הראשונה בתולדותיה. גובהו 2.08 מ'.

ביוגרפיה

גיבסון נולד במדינת דרום קרוליינה שבארצות הברית. שיחק בקבוצת הכדורסל של אוניברסיטת ספארטנבורג וזכה איתה באליפות ליגת המכללות המשנית NAIA. בשנת 1982 נבחר בסיבוב השני בדראפט ה-NBA במקום ה-44 הכללי על ידי וושינגטון בולטס. הוא שיחק בליגת ה-CBA, ובעונת 1983/84 שיחק בוושינגטון בולטס. עבר לשחק בטורינו מאיטליה, ושב לעונה נוספת ב-NBA והפעם בקבוצת דטרויט פיסטונס. כשחקן NBA שיחק כ-6 דקות בממוצע למשחק. בהמשך שב לליגת הCBA החצי מקצוענית, שיחק עונה חלקית באיטליה, עונה אחת בפרול הספרדית. 
בשנת 1990 הוא הגיע להפועל תל אביב. הוא החל את העונה באופן מיטבי, אך לאחר שהקבוצה הודחה מאירופה, הוחלט להחליפו בשחקן דאג לי. בעונת 1991/92 שב לישראל, הצטרף להפועל גליל עליון ובעונתו השנייה בקבוצה זכה איתה באליפות המדינה, אליפות ראשון לקבוצה, לאחר שנים רבות בהן זכתה מכבי תל אביב באופן בלעדי באליפות. בעונה זו שיחק לצד ברד ליף, דורון שפר, סטיב מאלוביק ואנדרו קנדי. הקבוצה בהדרכתו של פיני גרשון שיחקה בשיטה בה הגבוהים שיחקו רחוק מן הסל. גיבסון התבלט כחוסם, וכקלע טוב מחצי מרחק ומהשלוש. הוא המשיך בקבוצה שנתיים נוספות ופרש בשנת 1995.
יושב ראש הדומה הממלכתית

היסטוריה

תפקיד יושב ראש הדומה הממלכתית נוצר בשנת 1906 עם הקמת הדומה הממלכתית של האימפריה הרוסית יושב ראש הראשון היה סרגיי מורומצב, שכיון במשך כחודשיים וקצת והיה גם היושב ראש שכיהן גם את תקופת הכהונה הקצרה ביותר. התפקיד התקיים במשך 11 שנים תקופת האימפריה הרוסית עד לפירוקה בעקבות פרוץ מהפכת אוקטובר.
התפקיד נוצר מחדש 76 שנים לאחר מכן, לאחר התפרקות ברית המועצות בעקבות המשבר החוקתי ברוסיה. יושב ראש הדומה היה איוואן ריבקין.
מאז ינואר 1995 היושב ראש חבר גם במועצה לביטחון לאומי.
מאז אוקטובר 2016 מכהן ויאצ'סלב וולודין כיושב ראש.
BTR-40

מבנה הנגמ"ש

הנגמ"ש פותח בשנת 1947 על ידי משרד התכנון של מפעלי גא"ז. גם אב טיפוס הראשון של הרכב (שנקרא BTR-141 ) יוצר במפעל זה.   
BTR-40 הושתת על קווי היסוד של משאית GAZ-63.  זהו נגמ"ש עם גג פתוח, גוף הרכב יוצר מלוחות שריון בעובי של 6-11 מ"מ. בגוף הרכב מותקנות שלוש דלתות (שתיים בחלק הקדמי לכניסת הנהג והמפקד ודלת שלישית בצד האחורי של תא הלוחמים). בכל דופן צד של תא הלוחמים ישנם 3 חרכי ירי, כדי לאפשר ירי מנשק אישי של הלוחמים (תת-מקלעים או רובי סער). בחלקו האחורי של תא לוחמים הותקן גם מנוף הרמה. הנגמ"ש הונע על ידי מנוע בנזין בעל הספק של 80 כוחות סוס, מהירות מקסימלית של הנגמ"ש בכביש – 80 ק"מ. חימוש הנגמ"ש כלל  מקלע גוריונוב שהותקן בקדמת הכלי (מעל תא הנהג). משקל הכולל של הנגמ"ש – 5.3 טון.

שימוש

נגמ"ש ה-BTR-40 שירת בצבא ברית המועצות החל מ-1950 בתפקידים הבאים : נגמ"ש חי"ר, רק"מ סיור ורכב פיקוד. כבר באמצע שנות ה-50 כנגמ"ש חי"ר הוא הוחלף ברוב יחידות השדה בBTR-152 . כרכב סיור שימש עד לאמצע שנות ה-60, אז הוחלף בBRDM-1. יחד עם זאת BTR-40 רבים נשארובמחסני החירום של הצבא הסובייטי עד להתפרקות ברית המועצות בשנת 1991, למרות שייצורם הופסק עוד בשנת 1960. בצבא הפדרציה הרוסית הם הוצאו מהשירות באופן רשמי בשנת 1993 .
הנגמ"ש סופק לכל מדינות ברית ורשה, גרמניה המזרחית אף יצרה גרסה מקומית של הנגמ"ש. בנוסף הוא נמכר בעסקאות נשק למדינות רבות באפריקה, אסיה והמזרח התיכון (בסך הכל ל 18 מדינות) .ה-BTR-40 שירת בעימותים שונים ברחבי העולם, ביניהם: מלחמת קוריאה, מלחמת האזרחים בצפון תימן, מלחמת ששת הימים, מלחמת יום הכיפורים, מלחמת וייטנאם . 
במהלך מלחמות ישראל, נפלו כמה עשרות נגמ"שי BTR-40 שלל בידי צה"ל והם כונו "במבינו" . כמה מהם שירתו את כוחות הביטחון בעיקר במשמר הגבול, כך למשל יחידת משמר הגבול שאבטחה את נמל התעופה בן-גוריון השתמשה בנגמ"שים מסוג זה. במהלך מבצע אנטבה ( "כדור הרעם" ) נעשה שימוש ב4 שריוניות כאלו אשר חומשו במקלעי מא"ג ומקלר"ים ופעלו ב2 כוחות בחוליות חסימה ורתק, מפקד כוח השריוניות היה שאול מופז. 
כיום מוצג BTR-40 בארץ במוזיאון יד לשריון בלטרון ובמוזיאון בתי האוסף בתל אביב.
טייס ניסוי

טייס ניסוי הוא טייס המטיס כלי טיס חדשים, כאלה שנערך בהם שינוי, או כלי טיס בשלב האבטיפוס, על מנת לבחון אותם או מכלולים חדשים שהותקנו בהם, לקבוע אם הם עומדים בדרישות ולהפעיל מכשור צב"ד. בשל העובדה שהתנהגותו של כלי הטיס באוויר לא נבחנה עד תום ובשל העובדה שטיסות המבחן נערכות פעמים רבות במתארים קיצוניים, התאונות מרובות ולפעמים קטלניות ולפיכך נחשב המקצוע למסוכן ביותר. טייסי ניסוי מועסקים אצל יצרני מטוסים, חילות אוויר וחברות תעופה אזרחיות. בנוסף, מטיסים טייסי ניסוי כלי טיס ניסיוניים, שלא נועדו לשירות, אלא לבחינת טכנולוגיות חדשניות ויש הפעילים גם בתחום האווירובטיקה (טיסות ראווה).
טייסי ניסוי הם טייסים מנוסים, לאחר שעות טיסה מעשיות רבות, לרוב בעלי הכשרה של מהנדסי אווירונאוטיקה והכשרה בתחומי הפעלת ציוד אוויוני, אמצעי לחימה ותקשורת, היכרות עמוקה עם נושא הבטיחות ויכולת אלתור ותגובה מהירה במקרה של תקלה.
למרות התפתחות בדיקות קרקעיות של הציוד על ידי סימולציה, מנהרת רוח וכדומה, עדיין קיים צורך בטיסה מאוישת במתארי אמת על מנת להכניס כלי טיס, או מכלול בכלי, לשירות.
מונדמבה

גאוגרפיה

היא נמצאת כ-95 קילומטרים מבואאה, בירת המחוז וכ-303 קילומטרים מיאונדה, בירת קמרון.

אקלים

הטמפרטורה הממוצעת היא 20 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (15 מעלות צלזיוס). כמות המשקעים הממוצעת היא 3,124 מילימטרים בשנה. חודש ספטמבר הוא החודש שיש בו הכי הרבה גשם (571 מ"מ גשם), וחודש ינואר הוא החודש שיש בו הכי פחות גשם (23 מ"מ גשם).

תחבורה

העירה ממוקמת ליד הכביש הלאומי N16.
סימן קריאה

מקור הסימן

מקורו של הסימן במילה הלטינית "io" – שהיא קריאת שמחה. הסימן התהווה כשהאות "i" החלה להיכתב מעל האות "o".

שימושים לא נכונים בסימן הקריאה

הפיסוק התקין כולל שילוש של סימן הקריאה; הצורות "!" ו־"!!!" הן תקינות][מפני ש...]. אולם, לעיתים סימן קריאה מופיע פעמיים – "!!", או ארבע פעמים ויותר ברצף. לרוב העניין נעשה לשם הקצנת רגשות ודעות. הכפלה שגויה של סימני הקריאה הפכה לסמל לכתיבה עילגת. כאמור, במקלדת הסימן נמצא על אותו המקש עם הספרה 1, ומתקבל על ידי לחיצה על כפתור ה־shift ועל המקש הנ"ל, ולכן הכפלת סימן הקריאה גורמת לעיתים לכתיבת הספרה 1 בטעות, כמו בביטוי שולת!!!1.

פרסום ושימוש בשמות

בפרסום נפוץ השימוש בסימן קריאה, לדוגמה: בשמו של האתר וואלה!.
באנגליה קרויה עיר בשם וסטוורד הו! (באנגלית: "מערבה!") על שמו של הספר בשם זה של צ'ארלס קינגסלי.
בקוויבק ישנה עיירה הקרויה בשם סן לואי דו הא! הא!, אשר בשמה הרשמי שני סימני קריאה.
במספר שמות מחזות זמר, ובהם המחזות הידועים "אוקלהומה!" ו"הו! כלכותה!", מצויים סימני קריאה. בשם האלבום של הביטלס, "Help!‎", שקרוי על שם שיר הנושא שלו, ואף מהווה את הפסקול של סרט בשם זה. וכן בשמו של העיתון ישראל הי!ם – שבו סימן הקריאה מחליף את האות ו בשל דמיון בצורתם.

באלפבית הפונטי הבינלאומי

באלפבית הפונטי הבינלאומי סימן הקריאה מציין עיצור בתר מכתשי, מצוץ בשפות חויחוי ובושמנית.

תמרורים

סימן קריאה משמש לסמל סכנה.
תמרור המסמל סכנה בלתי צפויה הוא משולש המכיל בתוכו סימן קריאה.
בארצות הברית נפוץ תמרור צהוב ועליו סימן קריאה שחור. באירופה ובישראל משולש אדום ובו סימן קריאה שחור על רקע לבן.

מתמטיקה

במתמטיקה משמש סימן הקריאה כסימן פונקציית העצרת. לדוגמה: 24 = 4 × 3 × 2 × 1 = !4
בלוגיקה המתמטית, כאשר הוא סמוך לכמת 'קיים', שסימנו , סימן הקריאה מציין 'קיים ויחיד'. לדוגמה, במערכת פאנו, הפסוק "קיים מספר יחיד שקטן מ־2" ייכתב כך: , או בקיצור .

ספרי הנפשה

בספרי הנפשה (קומיקס) נוהגים לצייר סימני קריאה לצדי ראשה של דמות כלשהי לציון הפתעה.

שחמט

במשחק השחמט, סימן קריאה אחד: "!" מסמן מהלך טוב, ושני סימני קריאה ("!!") מסמנים מהלך מצוין. גם לסימן התמיהה יש שימוש בשחמט (לפירוט נוסף ראו רישום מהלכים בשחמט).

כתוביות לכבדי שמיעה

בכתוביות לכבדי שמיעה (בעיקר ב־DVD) נוהגים לעיתים להשתמש בסימן קריאה בתוך סוגריים (!) בסוף משפט שנאמר באירוניה (עבור מי שאינו שומע את האינטונציה ועלול לפרש אותו מילולית).
שטיכמוס

שטיכמוס, או שטיכמאס, הוא כלי עבודה פשוט בתחום הבנייה. הכלי מסייע בפילוס (יישור אופקי) של חלקי בניין גדולים לרבות קירות, תוספות בנייה, פרגולות תקרות גבס ועוד. השטיכמוס עשוי צינור גמיש שקוף הפתוח בשני קצותיו שבתוכו מים הממלאים אותו כמעט עד קצותיו. אורכו של הצינור מותאם למרחק בין האלמנטים הנבנים.

אופן השימוש

השימוש בכלי מתבצע על ידי הצבת שפת פני המים שבקצה הצינור האחד בנקודה שגובהה היחסי ידוע (למשל מרכזה של קורת בטון בשלד בניין המסומן במסמר או צבע) ובו בזמן הצבת קצה הצינור השני על גבי מישור אנכי מרוחק (למשל קיר החוץ של בניין) וסימון שפת פני המים בצידו האחר.
מאחר שפני המים בשני קצותיו של הצינור יהיו בגובה שווה (לפי חוק כלים שלובים), יהיה הקו המסומן על המישור האופקי בגובה קבוע הזהה לנקודת הייחוס.

הדיוק של הכלי

דיוק השטיכמוס עלול להיפגע אם לתוך הצינור חודר נוזל בעל משקל סגולי השונה מזה של המים. במקרה כזה בצד שבו חדר נוזל קל מהמים (למשל שמן או כהל) תהיה שפת הנוזל גבוהה יותר מזו של המים. בנוסף הדיוק יכול להיפגע אם לתוך השטיכמוס חודר אוויר כך שהוא יוצר בועות לאורך הצינור. מסיבות אלו נהוג להחליף את המים שבשטיכמוס בכל שבוע ויותר ולפעמים אפילו בתחילת כל יום עבודה באתר. לבדיקת דיוק השטיכמוס נהוג להחזיק את שני קצוות הצינור צמודים זה לזה ולוודא שפני הנוזל בשני הקצוות באותו גובה.

מקור המילה

מקור המילה אינו בערבית או בעברית. ייתכן שמקורה ביידיש, באנגלית, בגרמנית, במספר שפות מזרח אירופיות, או בטורקית, כפי שדוברו בסוף המאה ה-19 עד המחצית הראשונה של המאה ה-20, או שילוב, אולי משובש, של כמה מהן. המקור מדבר על StichMass. אך בימינו אין שימוש למילה זו בגרמנית. Stich היא מילה נפוצה בגרמנית. ייתכן שמדובר בשיבוש של StichMaß, אולם גם טענה זו בעייתית, ייתכן כנ"ל שהמקור ביידיש או גרמנית והכוונה לצירוף של שני המילים שטרייך שפירושה סימון/קו ומאס פירושה מידה/מדידה, ובצירוף זה אומר מדידת-קו.
הגווארדיה השחורה

רקע

זליכה מונה על ידי שר האוצר, בנימין נתניהו. זליכה מתאר את נתניהו באורח חיובי ביותר, כמי שניצב לצידו ללא סייג, ותמך בו ללא היסוס במאבק בשחיתות. 
הספר מוקדש למתקפה חריפה על השחיתויות שגילה זליכה, לפי דבריו, בניהול כספי המדינה. זליכה מצביע על מי שהיה שר האוצר ומאוחר יותר ראש הממשלה, אהוד אולמרט, כמי שפעל נחרצות למען חבריו בעלי ההון, בניגוד לכללי המינהל התקין. במיוחד בא הדבר לידי ביטוי בפרשת המכרז להפרטת בנק לאומי, שבה, לפי זליכה, התנהג אולמרט כעושה דברה של קבוצת פרנק לואי, ופעל לשנות את כללי המכרז כך שיתאימו במיוחד עבורה, ובצורה שהייתה עלולה לעלות בהפסד מאות מיליוני שקלים לקופה הציבורית בישראל. אולמרט היה בקשרים חברתיים הדוקים עם פרנק לואי ועם אנשיו. זליכה מתאר כיצד תעתע באולמרט בניסיון למנוע ממנו להכשיל את המכרז. האשמותיו של זליכה הובילו לפתיחת חקירה פלילית נגד אולמרט, שתרמה בסופו של דבר, לצד פרשות אחרות, להחלטתו להתפטר מראשות הממשלה. נגיד בנק ישראל, סטנלי פישר סתר כמה מהאשמותיו העובדתיות של זליכה ועל כן הוא מואשם על ידיו כאילו שיקר בחקירת משטרה. גם את היועץ המשפטי מני מזוז, ובפרט את אחותו, ימימה מזוז, היועצת המשפטית של משרד האוצר, מאשים זליכה ברפיון ידיים מול השחיתות ובניגוד אינטרסים.
האשמה חמורה במיוחד מפנה זליכה לשר בנימין בן אליעזר, שאמר לזליכה, בעקבות האשמותיו נגד אולמרט: "אם תעז להפליל את ראש הממשלה, אתה עלול לגמור עם עשרה כדורים בגב. אני מזהיר אותך. שלא תעז להפליל את ראש הממשלה" (עמ' 300). 
זליכה מתאר שחיתות ובזבזנות ששררו במגזר הציבורי, בין השאר נמנעה המדינה מלחייב במס הכנסה הטבות שכר גדולות לעובדים במגזר הציבורי, כך שהעובדים קיבלו סכום גדול מהמגיע להם, עד שהדבר תוקן בידי זליכה. המדינה דחתה תשלום חובות לספקים, עד כדי העמדתם בסכנה של פשיטת רגל. זליכה מספר שביטל נוהג זה. 
זליכה פעל לשינוי אופן הדיווח החשבונאי של המדינה, כך שיעמוד בתקנים בינלאומיים. החשב הכללי הקודם, ניר גלעד, יעץ לו שלא להתעסק בעניינים שעלותם קטנה מ-20 מיליון ש"ח מפאת חוסר זמן, המלצה שמוצגת בידי זליכה כסמל להשלמה עם בזבזנות של כספי ציבור. ניר גלעד מותקף גם על פרשת מכירת בתי הזיקוק, שבה גילה יחס נדיב במידה בלתי סבירה כלפי סמי עופר ואחיו יולי עופר, מכירה שזמן מה לאחריה מונה גלעד למנכ"ל החברה לישראל של האחים עופר.
זליכה מציין שספג ביקורת ולעג בעיתון "גלובס", ומייחס זאת להתעקשותו שבעלי "גלובס", אליעזר פישמן, לא ייהנה מתנאים בלתי שוויוניים בעניין חובות חברות הכבלים.
הסכם סאזונוב-דיאמנדי

הסכם סאזונוב-דיאמנדי (ברומנית: Acordul Sazonov-Diamandy), הידוע גם בשם "ההסכם הרומני-רוסי הסודי של שנת 1914" (ברומנית: Acordul secret româno-rus din 1914), היה הסכם סודי שנחתם בין ממשלת ממלכת רומניה וממשלתה של האימפריה הרוסית. עיקרו בא לידי ביטוי בהבטחת תמיכתה של האימפריה הרוסית ברומניה ובטענותיה הטריטוריאליות, במסגרת מלחמת העולם הראשונה. ההסכם נערך ונחתם בתאריכים 18 בספטמבר 1914, וב-1 באוקטובר באותה השנה בין הדיפלומט הרומני קונסטנטין דיאמנדי, ושר החוץ של האימפריה הרוסית, סרגיי סאזונוב.

עיקרי ההסכם

ההסכם היה ההסכם הבינלאומי הראשון שהכיר ב"זכותה של רומניה להתאחד עם השטחים באוסטריה-הונגריה בהם שוכנים רומנים" במועד "בו תמצא זאת לנכון". בעניין שטחה של בוקובינה, הוחלט שהשטח יעבור לשליטת רומניה או רוסיה בהתבסס על הרוב הלאומי באזור. רומניה התחייבה לשמור על "נייטרליות תומכת" ביחס לרוסיה, עד לזמן בו האימפריה הרוסית תחליט להיכנס למלחמה, ואילו רוסיה מצידה התחייבה להביא את תנאי ההסכם להכרה צרפתית ובריטית. הצדדים אף התחייבו לשמירה על סודיות מלאה בנוגע לקיומו ותוכנו של ההסכם. סרגיי סאזונוב, שר החוץ הרוסי, שחתם על ההסכם, הסביר במכתבים סודיים שנאלץ לעשות זאת כדי למנוע את הצטרפות רומניה לצד מדינות המרכז, אך בסוף המלחמה יערכו וינתחו את המצב מחדש ולא בהכרח יכבדו את ההתחייבויות.
רומן בזוס

קריירה

בזוס החל את קריירת הכדורגל שלו במועדון הכדורגל קרמן קרמנצ'וג מהליגה האוקראינית השנייה. הוא גדל במחלקת הנוער שלה וב-2006 עלה לקבוצה הבוגרת של המועדון. כשהיה בן 19 עבר לקבוצת וורסקלה פולטבה מליגת העל של אוקראינה. בוורסקלה שיחק בעמדת חלוץ. היה שותף לזכייתה של וורסקלה בגביע אוקראינה בשנת 2009. בתום עונת 2011/2012 נבחר לשחקן הצעיר הטוב ביותר בליגה האוקראינית.
בשנת 2013 חתם על חוזה ל5 שנים בקבוצת הצמרת האוקראינית דינמו קייב. אבל, כעבור שנתיים, נמכר כרטיס השחקן שלו לקבוצת דניפרו. לאחר עונה אחת בדניפרו - עבר לשחק בבלגיה, בקבוצת סנט טרוידן מליגת העל הבלגית. הוא חתם על חוזה לשנה אחת, אך בסופו של דבר שיחק 3 שנים בקבוצה. בשנת 2019 עבר לקבוצת גנט.

נבחרת

בשנת 2010 זומן בזוס לנבחרת הצעירה של אוקראינה. הוא שיחק 13 משחקים במדי הנבחרת הצעירה והבקיע 5 שערים.
בנבחרת הלאומית של אוקראינה משחק בזוס מאז נובמבר 2011. משחקו הראשון במדי הנבחרת היה משחק ידידות מול גרמניה. את שערו הראשון במדי הנבחרת הבקיע ב-7 ביוני 2013 במהלך משחק ידידות מול מונטנגרו
ראובן מרגליות

תולדות חייו

נולד בלמברג (לבוב) שבגליציה. את השכלתו התורנית רכש מאביו משה, והרבה ללמוד באופן עצמאי מספרים. הוסמך לרבנות בגיל צעיר על ידי גדולי הרבנים, כרבי מאיר אריק מבוצ'אץ', אך למרות זאת לא קיבל עליו משרה רבנית ועסק במסחר ספרים. היה מפעיליה של תנועת המזרחי, במסגרתה שימש בתפקידים שונים.
בטבת תרצ"ה (1934) עלה לארץ ישראל והתיישב בתל אביב. משנת עלייתו לארץ ועד יום מותו שימש מנהל ספריית הרמב"ם בתל אביב. נפטר ללא שהשאיר אחריו ילדים.
בבחירות לכנסת השישית הוצב במקום ה-118 של רשימת המפד"ל.

כתיבתו

הרב מרגליות היה בעל זיכרון מיוחד ובקי במרחב עצום של התורה שבעל פה. כתב על נושאים מגוונים, כשספריו יועדו הן לציבור הרחב והן לחוקרים.
עסק רבות בנושאי מחקר תולדות המשנה והתלמוד, והביע בנושא זה דעות מקוריות ביותר, בחריפות ובבקיאות מרובה.
עסק בספריו אף בענייני הקבלה, כשהוא כותב ספרים על ספר הזוהר, כגון "הרמב"ם והזוהר", העוסק בהשוואת דבריו של הרמב"ם למובא בזוהר, וכן "שערי זוהר", העוסק בהבאת שיטת הזוהר על סמך שאר הספרות של תורה שבעל פה, כגון התלמוד בבלי ומדרשים.
בנוסף כתב הרב מרגליות ספרים הקשורים לארץ ישראל, כדוגמת ספריו "קוי אור" ו"טל תחיה", העוסקים במשפט עברי ובמדינה המתחדשת.
תחום נוסף של ספרים שכתב הוא מונוגרפיות של חכמי ישראל, כשהוא כותב על הרמב"ן, רבי יחיאל מפאריס, רבי אברהם בן רמב"ם, רבי חיים בן עטר, המהרש"א ועוד.
ד"ר יצחק רפאל כתב שסגנון כתיבתו התאפיין בכתיבה מתומצתת, ששאפה להכיל נושאים רבים.
ספריו נכתבו תוך קשיים גדולים, כפי שהוא עצמו מתאר בהקדמתו לספרו "נפש חיה" (הערות וחידושים על השו"ע); כך ספרו נכתב תוך כדי מלחמת העולם הראשונה בעת שהותו בלבוב.
בשנת תשס"ד הוקם בבאר שבע מכון להוצאת כתבי הרב מרגליות. עד כה ההדירו שמונה מספריו.
בכתביו הוא מגלה בקיאות רבה במדעים.
חיל קשר

חיל הקשר הוא חיל תומך לחימה מקצועי-טכנולוגי העוסק בתקשורת צבאית כולל תקשורת קווית (טלפוניה ובעבר גם טלגרפיה, מברקים) ואלחוטית (קשר רדיו, תקשורת לווינית וכדומה). וכן בתחומים משיקים כגון לוחמה אלקטרונית, מחשוב (בפרט מערכות שו"ב), הצפנה, הקצאת תדרים (תאלמ"ג: תיאום אלקטרומגנטי) והגנה על מערכות התקשורת (בפרט הגנה במרחב הסייבר). החיל עוסק באספקה ובתפעול של מערכות קשר ובהנחיה מקצועית של קציני ומש"קי קשר במסגרות השונות. 
תחומי השירות של החיל למפקד מאוגדים תחת המונח C⁴I (כלומר: ,Command, Control, Communications, Computers, Information), כלומר זרוע המאפשרת למפקד לקבל דיווחים (Information), לשלוט בנעשה (Control), לפקד (Command) ולאפשר תיאום ושיתוף פעולה בין היחידות (אם גורסים Collaboration), תוך שימוש במחשוב (Computers או Cyber).
חיל הקשר הראשון שפעל כחיל מקצועי מודרני, בנפרד משירותי הלוגיסטיקה, היה חיל הקשר של צבא ארצות הברית (U.S. Army Signal Corps), שנוצר ערב מלחמת האזרחים האמריקנית, ב-1860 ועסק באיתות. בבריטניה הוקם ב-1870 כוח ייעודי לקשר טלגרפי (Telegraph troops) במסגרת חיל ההנדסה המלכותי (Corps of Royal Engineers) אולם רק לאחר מלחמת העולם הראשונה, בה פעל עדיין במסגרת חיל ההנדסה, הפך הכוח לחיל נפרד (Royal Corps of Signals). עד מלחמת העולם השנייה היה לכל צבאות העולם חיל קשר. חיל הקשר והתקשוב של צה"ל החל כשירות הקשר של ההגנה ויחידת ה"גדעונים".
הרצל טובי

ביוגרפיה

טובי נולד בגיברלטר בממלכה המאוחדת ועלה לישראל עם אימו כשהיה בן שלוש וחצי וגדל כבן יחיד. את ילדותו העביר בנתניה, שם גדל עד גיל 19, עת התגייס לצה"ל. בנעוריו היה הרצל כדורסלן.
שבועיים לאחר תום שירותו הצבאי, נסע הרצל טובי ללונדון ללימודי משחק בבית הספר לדרמה "The Arts Educational Schools". אחרי לימודיו, עבד בתיאטראות פרינג' בבריטניה. הוא התגורר באנגליה במשך שש וחצי שנים, ובשנת 2000 למד באוניברסיטת לונדון לימודי דת השוואתית.

קריירה בחו"ל

בשנת 2001 החליט טובי להגר לארצות הברית. זמן קצר אחרי הגעתו, ב-2003, לוהק לשחק בתפקיד אורח בפרק סיום של העונה השנייה בסדרה המצליחה "המגן" (The Shield). כחצי שנה לאחר מכן הוזמן שוב לשחק בפרק של פתיחת העונה השלישית של "המגן". בהמשך לוהק טובי למספר תפקידי אורח בסדרות מובילות בארצות הברית שכללו את "על הסף" (Threshold‏, 2005), "מבוקש" (Wanted‏, 2005), "השוד" (Heist‏, 2006), "24" (עונה 6, 2007), "היחידה" (The Unit‏, 2007). 
בשנת 2007 שיחק בסרט האמריקאי "The Returning". ב-2008 לוהק טובי לקומדיה "אל תתעסקו עם הזוהן" בכיכובו של אדם סנדלר, כמפקדו של הזוהן. בשנת 2009 שיחק בסרט האימה האמריקאי "אוויר מת" (Dead Air), לצדו של נביד נגהבאן. בשנת 2012 שיחק בסרט הדרמה בכיכובו של שון אסטין "אהבה מדהימה" בתור צדקיה. בשנת 2013 שיחק בסרט הפעולה "Blood Shot" בתור עלי. בשנת 2017 השתתף בסרט "מחיר לחופש" (Price For Freedom), שוב פעם לצדו של נגהבאן. לאחר מכן, השתתף במותחן הפוליטי "משימה חשאית בדמשק" (Damascus Cover), בכיכובו של ג'ונתן ריס מאיירס ושל ישראלים אחרים ביניהם צחי הלוי, יגאל נאור, נטע ריסקין ואקי אבני. 
ב-2012 הרצל לוהק לסדרה עטורת הפרסים "הומלנד", לפרק הכורה של העונה השנייה אשר צילמה את חלק מהפרק בארץ. ב-2017 שיחק בשני פרקים בסדרת הנוער "אקדמיית החממה" של רשת נטפליקס, שהיא גרסה אמריקאית לסדרה הישראלית "החממה".

קריירה בארץ

בנובמבר 2008 חזר טובי לישראל ומאז הופיע בתפקידי אורח בסדרות טלוויזיה שונות, ביניהם: "אולי הפעם" (2008), "רמזור" (2009), "האלופה" (2009), "גירושים נפלאים" (2010), "טקסי דרייבר" (2010), "החברים של נאור" (2011), "פלפלים צהובים" (2011), "השנים הכי יפות" (2011), "חצויה - הדבר האמיתי" (2012), "חברות" (2013), "מתים לרגע" (2014), "אחת אפס אפס" (2014), "שכונה" (2016), "נופלות על הרגליים" (2017) ועוד.
במקביל לעבודות המסך, שיחק הרצל גם בתיאטרון "שייקספיר ירושלים", בתפקידים שייקספיריים בשפה האנגלית בהצגות שרצו ברחבי ישראל.
בשנת 2011 שיחק בסדרת הטלוויזיה "עספור", מבית היוצר של חנן סביון וגיא עמיר, בעונתה השנייה של הסדרה בתור המתנקש האלג'יראי ג'ורג'. באותה שנה שיחק בסדרת הנוער "חצויה - הדבר האמיתי" בניקלודיאון בתפקיד של מפיק אמריקאי, דובר אנגלית. 
מאז 2013 הוא משתתף בסדרה הקומית המצליחה "שנות ה-80" ברשת 13, בתפקיד ״שוקי חלבי״, העבריין של טירה. באותה שנה שיחק בסרט הקומי "לצוד פילים" שביים רשף לוי, ובשנת 2014 בסרט הדרמה מנפאואר" לצדו של יוסי מרשק. 
בשנת 2016 שיחק בסרט הקולנועי "אבינו" בבימויו של מני יעיש בתפקיד רמי בן אבו, ושיחק בסרטו של אמיל בן שמעון "ישמח חתני", שזכה להצלחה לאומית ובינלאומית. 
בשנת 2018 שיחק בעונה השנייה של הסדרה "צומת מילר" בתפקיד אורח, והשתתף בסדרה הפשע של HOT "מלכות" בכיכובה של ריטה, בתור העבריין מאיר כהן צדק. כמו כן, גילם את הבלש סרנו בסדרת הדרמה "הרמון" שיצרו גדי טאוב, הדר גלרון וענת ברזילי לרשת 13.

חיים אישיים

הוא נשוי לאלה ואב לשניים.
בנוסף לאזרחות הישראלית שיש לו, טובי מחזיק באזרחות בריטית ואמריקאית.